


**NYELVÜNK – ANYANYELVÜNK**

**IsMéTLés**

Az alábbiakban az anyanyelvről olvashatsz gondolatokat, olyan emberek gondolatait, akik életükkel, munkájukkal a magyar nyelvet szolgálták: írókét, költőkét és Kodály Zoltán, zeneszerzőét .

1 . Keresd ki az idézetekből a tételmondatot és a kulcsszavakat!

2 . Értelmezd az anyanyelvről szóló vallomásokat!

3 . Válaszd ki azt, amelyikkel leginkább egyetértesz, majd folytasd egy-két mondattal vagy gondolattal!

*I. Ha az ember nem az anyanyelvén beszél, egy icipicit hazugságra kényszerül mindig. Nem azt mondja, amit valójában szeretne, hanem amit zavar nélkül ki tud fejezni. Aki az anyanyelvét felejti el, az őszinteséget felejti el örökre.* (Jókai Anna)

*II. Csak anyanyelvemen lehetek igazán én. Ennek mélységes mélyéből buzognak föl az öntudatlan siko-lyok, a versek. Itt megfeledkezem arról, hogy beszélek, írok.* (Kosztolányi Dezső: *Erős várunk a nyelv*) *III. Az a tény, hogy anyanyelvem magyar, és magyarul beszélek, gondolkozom, írok, életem legna-gyobb eseménye, melyhez nincs fogható. Nem külsőséges valami, mint a kabátom, még olyan sem, mint a testem. Mélyen bennem van, vérem csöppjeiben, idegeim dúcában, metafizikai rejtélyként.*

(Kosztolányi Dezső: *Ábécé a nyelvről és lélekről*)

*IV. A mesebeli árva gyermek a magyar nyelv. Még az ág is húzza. Pedig gyönyörű tartományai van-nak. A legszebb országon húzódnak folyamai. A vadmadarak, csillagos égboltozat alatt lakó pász-torok és rajongó költők vigyáztak ez árva gyermek lépéseire, amíg járni tanult. Néha eldugdosták, mint a bujdosó kurucot vagy honvédet. Szőlőhegyek borházaiban, kollégiumok üres padlásain, a bedőlt pusztai kutak felett szárnyaló szél zúgásában élt.* (Krúdy Gyula: *Felhő*)

*V. (...) a nyelv nem erdő, hanem kert, és akkor kertészekre is van szükség. A kertész tudja, hogy gyom-lálni naponta kell, különben a dudva hamar elhatalmasodik. ... a nyelvművelésnek a felénél na-gyobb terhe esik a nőkre, minthogy a gyermek többnyire anyjától tanul beszélni, és a nyelv álla-potának jóra vagy rosszra fordulása sok tekintetben a nőkön áll.* (Kodály Zoltán: *Visszatekintés. Összegyűjtött írások, beszédek, nyilatkozatok, II.*)

**6**