**IsMéTLés**

Olvasd el figyelmesen Déry Tibor alábbi írását, majd válaszolj a kérdésekre!

*A magyar nyelv kiált segítségért. Ha nem hallgatjuk meg, elpusztul. Mind rosszabbul beszé-lünk és írunk, azaz lassanként megöljük a nyelvet. Mintegy hű és pontos tükörben nyomon kö-vethetjük a nyelvben a közszellem ijesztő hanyatlását, a társadalmi fegyelem felbomlását. A könyv tükre a léleknek. Soha olyan lomposan nem beszéltek az emberek, mint manapság. A napi sajtó stílusa a pongyolaság; közleményeiben, híreiben egymást érik a legsúlyosabb nyelv-tani hibák, hirdetései szűrő nélkül kerülnek a lapba. A mozi, a köznyelv másik nagy nevelője, nem marad el a versenyben, a képfeliratokat kísérő szövegeket a nép legádázabb ellenségei találják ki, kik még az elemi iskola próbáját sem állnák meg. A rádió is tetézi a hanyagságot. A könyv is megrontja a nyelvet, nem beszélve az élmény-irodalomról, amelynél szennyesebb hullám nem söpört végig a magyar irodalmon. Az idegen művek tolmácsolásában olykor nem találni egyet-len mondatot sem, amely a legelemibb mondattani vagy nyelvtani szabályokat megtartaná. A politikusok és a tudós előadók is nyomorítják a nyelvet* . . . (Déry Tibor, 1945)

1 . Hányban írta a fenti sorokat az író?

2 . Ki az adó/beszélő és ki lehet a vevő/hallgató abban a kommunikációs helyzetben, amelyben ez a szöveg „elhangozhatott”?

3 . Húzd alá a szöveg tételmondatát!

4 . Honnan eredhet a *pongyolaság* kifejezés? Magyarázd meg!

5 . Sorold fel, hogy miben látja okát Déry Tibor a nyelv romlásának!

6 . Tartalmuk szerint milyen mondatokból áll a szöveg?

7 . Milyen mondattípus jellemzi a ráható/felhívó szövegeket?

8 . Bizonyítsd be, hogy ez a szöveg kommunikációs célja szerint ráható, cselekvésre felszólító szöveg!

9 . Melyik érvére tudnál bizonyítékokat hozni?

10 . Milyen érvekkel egészítenéd ki, hogy napjainkban is érvényes legyen Déry írása!

11 . Az alábbi újságcikk hogyan bizonyítja Déry Tibor állítását, hogy *a napi sajtó stílusa a pongyolaság; közleményeiben, híreiben egymást érik a legsúlyosabb nyelvtani hibák, hirdetései szűrő nélkül ke-rülnek a lapba?* Vizsgáld meg tartalmát, felépítését, nyelvét és stílusát a szövegnek!

**Meglepően nyugodt május 1-je**

**Ebben az időszakban kezdődnek a gombamérgezéses esetek**

Meglepetésszerűen nyugodtan telt a május elsejei vakációs nap, tudtuk meg Adrian Marian száza-dostól, a Megyei Rendőrség szóvivőjétől . Történt ugyan néhány közúti baleset, de számukat tekintve kevesebb, mint általában . Aranyosgyéresen alkalmira váró 39 éves tordai hölgyet ütött el egy teher-gépkocsi, a hölgyet kórházban kezelik . Két személy súlyosan megsebesült abban az aranyosgerendi autóbalesetben, amelyet a fáradtság okozott . A viszonylagos nyugalom nem jelenti azt, hogy a fegye-lem lanyhul, a rendőrség csapatai állandóan készen állnak az esetleg kialakuló helyzetek kezelésére . A szóvivő felhívta a figyelmet az ittas gépkocsivezetés elkerülésére .

**7**