**IsMéTLés**

Az első vevő sem volt rest, visszaordított . Egy darabig válogatott sértéseket ordítgattak egymásnak, aztán a vevő elunta, nagy dérrel-dúrral becsapta maga után a patikaajtót . Durr!

Hátha mégis igaza van – gondolta Rimapénteki Rimai Péntekh –, és be kellene vennem egy hirtelen harag elleni tablettát . Ugyan – legyintett azonnal –, nem hirtelen harag ez, egyszerűen csak igazságosság . Igazságos vagyok, annyi az egész . Abból meg kár volna kigyógyulni .

Nem is vett be semmilyen tablettát . Leült, várta a vevőket . Jöttek is, de mind másnak akart venni a balzsamokból, írokból, tablettákból . Saját magának egyik sem . Minek, hiszen nekik aztán semmi hibájuk sincs!

Lassan-lassan el is maradoztak a vevők . Nem akadt senki Rimapénteken, aki elismerte volna magáról, hogy nagyképű, rosszindulatú, irigy, kétszínű, kicsinyes, kapzsi, nagyravágyó, álszerény, alamuszi, torkos, tohonya, pénzsóvár, lelki rest . Nem tudom, ha te Rimapénteken laksz, elmentél volna-e Rimapénteki Ri-mai Péntekh patikájába valamilyen gyógyszerért? Igen? Nem?

Mert így bizony fölkopott az álla szegény csodapatikusnak . Írjai megpenészedtek, balzsamjai megpim-pósodtak, tablettái szétporladtak, ő maga meg búvában-bánatában elbujdosott, ma sem tudja senki, hol lakik, mit csinál – hacsak Bab Berci nem . De ő mélyen hallgat felőle .

**balzsam** – kenőcs **pasztilla** – tabletta **napa** – anyós



**ipa** – após

**ángyika** – nagynéni

1 . Mit jelent az *átszellemült arccal bólogatott* kifejezés?

2 . Írd ki a szövegből a számodra ismeretlen, tulajdonságokat jelölő szavakat!

3 . Rendeld egymás mellé a szövegben előforduló rokon értelmű, tulajdonságokat jelölő szavakat! Majd írj mindegyik sor mellé egy ellentétes értelmű szót!

4 . Készítsd el a párbeszéd kommunikációs modelljét!

Kontextus:

beszélő

csatorna

kód hallgató

5 . Kik a szereplői a meghallgatott párbeszédnek? Kinek a nevét tudjuk meg a jelenetből?



6 . Hol játszódik le a jelenet?

7 . Milyen hangnemben indul a beszélgetés a két szereplő között? Magyarázd meg az okát!

8 . Igaza van a vevőnek, amikor felháborodik?

9 . Mikor változik meg a hangneme a párbeszédnek?

10 . Mit ért a szereplő azon, hogy az ő patikája a „lélek patikája”?

**11**