**NYELVÜNK – ANYANYELVÜNK**



11 . Miért vesznek ismét össze a jelenet második részében?

12 . Mi hiányzik ebből a párbeszédből?

13 . Melyik része a szövegnek nem tartozik a párbeszédhez? Indokolod meg, hogy miért!

14 . Fogalmazd meg szóbeli érvelő szövegben, hogy szerinted mi a konfliktus fő oka!

15 . Újraolvasva a jelenetet, töltsd ki a következő táblázatot!

**Barátságtalan hangnem oka** **Barátságos társalgás oka** **Haragos vita oka**

16. Jellemezd a vevőt és a patikust! Halmazábra (Venn-diagramm) segítségével ábrázold, hogy melyek a közös tulajdonságaik, és miben különböznek?

17 . Egészítsd ki a szöveget udvarias kapcsolatteremtő és kapcsolatzáró szövegekkel!

18 . Írd át a szöveget udvarias párbeszéddé, ahogy egy eladónak és vásárlónak beszélnie kellene egymással!

19 . Készíts plakátot és reklámszöveget/hirdetést Rimapénteki Rimai Péntekh patikájának!

20 . Írj recepteket különböző lelki bajok orvoslására!

21 . Írj használati utasítást a receptekhez!

22 . Válaszolj 6-8 mondatban az elbeszélő kérdésére: *Nem tudom, ha te Rimapénteken laksz, elmentél volna-e Rimapénteki Rimai Péntekh patikájába valamilyen gyógyszerért? Igen? Nem?*

**A plakát** nagyméretű, nyomdailag sokszorosított hirdetmény . A vizuális kommunikáció klasszikus for-mája . Témájuk szerint a legfontosabbak a kereskedelmi, a politikai és a kulturális plakátok .

**A hirdetés** rövid terjedelmű közéleti szövegtípus, amely eseményt, hírt, tudnivalót sajtó, plakát vagy elektronikus eszközök segítségével az emberek tudomására hoz . Jellemzői: pontos, tényszerű, tömör fogalmazás, adatok nyújtása . Célja a figyelem felkeltése .

**A reklám** rendszerint egy bizonyos termék vagy szolgáltatás megvételére, illetve igénybevételére ösz-tönző szövegtípus .

**A recept** valamilyen termék (gyógyszer, étel stb .) elkészítésének alkotóelemeit és módját tartalmazza . Szerkezete szerint egy felsorolásból áll, amelyben minden hozzávaló szerepel, majd a termék elkészíté-sének lépésről lépésre, kronologikus rendben történő leírásából .

**A használati utasítás** valamely termék fogyasztásának vagy használatának a lépésről lépésre történő leírása . Fontos része a termékleírás, a termék hatásának és mellékhatásainak pontos leírása, vagy a használatából adódható veszélyekre való figyelmeztetés .

**12**