**IsMéTLés**

**Mit tanít a helyesírás?**

A magyar helyesírás szabályainak jelenleg érvényben lévő 12 . kiadása két helyen ír a megszó-lítással kapcsolatos nyelvi tudnivalókról . A 147 . pont szerint hivatalos iratokban és levelekben a megszólítás **első szaván és tulajdonnévi tagján kívül nagybetűvel szokás kezdeni a megszólításban szereplő közneveket is** (de a mellékneveket, kötőszókat már nem), például: *Tisztelt Nagy Úr! Mé-lyen tisztelt Asszonyom és Uram!* Egyéb esetekben a megszólítás első szaván és tulajdonnévi tag-ján kívül a többi szót kezdhetjük kisbetűvel is, például: *Drága Ilonka néni! Kedves barátom!* A 254 . pont pedig arról rendelkezik, **hogy az olyan önálló, mondatértékű megszólítások után, amelyek egy hosszabb szöveget vezetnek be, általában felkiáltójelet teszünk**: *Igen tisztelt Főorvos Úr! Tisztelt Kovács Béla! Kedves Péter!*

**Kinek és hogyan?**

Ha ismerjük a címzett nevét vagy beosztását, használhatjuk azt a következőképpen: *Tisztelt Juhász Úr! Tisztelt Szabó Tanárnő! Tisztelt Főosztályvezető Asszony!* Ha nem tudjuk, hogy levelünket férfi vagy nő fogja-e olvasni (például egy ügyfélszolgálatra küldünk üzenetet), legjobb választás a *Tisztelt Hölgyem/Uram!* vagy *Tisztelt Asszonyom/Uram!* formula . Kerüljük a *Tisztelt Cím!* forma használatát! A teljes néven való megszólítás (*Tisztelt Vágási Ferenc!*) gépies, de nem túl udvarias . Ne használjuk a *Tisztelt+keresztnév* megszólítást (pl . *Tisztelt János!*)!

**Asszony/Kisasszony/Hölgy/Úrhölgy/Úrnő?**

Nagyobb fejtörést okoz a megszólítás, ha a levél címzettje nő . Mivel nem mindig derül ki a veze-téknévből, ha egy nő férjezett, sokak attól félnek, megsértődik az illető, ha hajadonként leasszonyozzák – vagy fordítva . A nők általános és semleges megszólítására alkalmazzuk az *asszony* vagy *hölgy* kifeje-zést . A *kisasszony*t sokan régimódinak érzik, ritkán használatos . Az *úrhölgy* és *úrnő* alakok leggyakrab-ban címzésben fordulnak elő, használatuk erőltetett és modoros .

*Nagybánya, 2018. május 25.*

*Kedves Barátom!*

*Közös ismerősünktől, Endrétől szereztem tudomást a titeket ért örömről, éspedig, hogy a család megszaporodott egy egészséges kisfiúval. Szeretném, ha tudnád, hogy együtt örülök vele-tek, és egészséget kívánok mind az újszülöttnek, mind pedig nektek, hogy boldogságban, nyuga-lomban nevelkedhessék.*

*Amint a munkahelyi elfoglaltságom megengedi, elugrom hozzátok, hogy személyesen is megy-győződjem boldogságotokról.*

*Azt hiszem még korai hintalovat vinni ajándékba..., de majd kitalálok mást.*

*Szeretettel ölellek, Péter*

**17**