

**Még valami…**

Ha alanyunk doktori címet visel, mondatkezdő helyzetben nagybetűvel írjuk, míg mondaton belül kisbetűvel kezdjük a dr.-t . A hivatalos levelezésben az *Ön* megszólítási forma megkülönböztetett tiszte-letet fejez ki, ezért nagybetűvel írjuk . Levelezésben ne használjunk pl . napszaknak megfelelő köszönést megszólításként vagy ahelyett (pl . *Jó reggelt kívánok!*, *Jó napot, Tanár Úr!*), ezek szóbeli köszönési formák .

**Az én kedvesem…**

A *Kedves…* bevezetést leggyakrabban akkor használjuk, ha olyan személynek írunk, akivel közvetle-nebb kapcsolatban vagyunk: szülők, barátok, ismerősök – velük általában tegeződünk is: *Kedves Anyu és Apu! Kedves Ádám! Kedves Barátaim!* Nagy körültekintéssel akkor is használható, ha nem tegező-dünk ugyan, de a hivatalosnál szorosabb kapcsolat, régóta fennálló ismeretség köt össze a címzettel: *Kedves Tanárnő! Kedves Képviselő Úr!* Indokolatlan használata udvariatlan, bizalmaskodó lehet .

**Búcsúzóul…**

Hivatalos levelünk legyen áttekinthető és lényegretörő . Ha e-mailt írunk, a tárgy mezőt se hagyjuk üresen, röviden foglaljuk össze üzenetünk témáját . A levél végén a *Tisztelettel:* vagy *Üdvözlettel:* kife-jezés után teljes nevünket írjuk ki .

*dr. Orosz Tamás* *(http://anyanyelvapolo.hu)*

7 . Az ismeretterjesztő szövegbe ékelt levelet fogalmazd át szóbeli szöveggé, hogyan szólt volna, ha tele-fonon hangzik el!

8 . Fogalmazd meg, hogy mi a különbség a szóbeli és az írott szöveg között!

9 . A fenti tájékoztató szöveg tanácsait betartva fogalmazz szövegeket a megadott információk alapján!

a) magánlevél barátodnak;

b) magánlevél kedvenc felnőtt ismerősödnek; c) hivatalos levél az iskola vezetőségének;

d) e-mail egy versenyfelhívásra, amelyben a feltételekről érdeklődsz .

**A megszólítás** kapcsolatteremtő szövegtípus, kötelező része mind a szóbeli, mind az írott kommuni-kációnak . Az **elköszönés** kapcsolatzáró szövegtípus . Mindkettő tükrözi a kommunikációban résztvevő felek közötti viszonyt, ezért gondosan figyelni kell rá, hogy ne váljunk udvariatlanokká vagy éppen nevetségesekké .

**18**