**csápol** – hadonászik **téblábol** – tétlenül jár-kel **keszkenő** – kendő



**suba** – gyapjas juhbőrből készült, ujjatlan, hosszú köpönyegféle, pásztorok viselete;

**guba** – népi viselet, kabátféle felső gyapjú- vagy posztóruha, ujjatlan bunda. A köznép általános viselete volt a 20. század elejéig;

**kámfor** – áttetsző kristályos anyag, amely igen könnyen elpárolog, jellegzetes szaga van;

1. Mi a témája Kovács András Ferenc versének? Igazolja-e a szöveg a cím keltette elvárást?



1. Milyen szövegtípusba illik a vers?
2. Milyen a hangulata a vásár leírásának?
3. Milyen rendet követ a leírás?
4. Sorold fel, hogy mit árulnak a vásárban!
5. Mivel teremti meg a mozgalmasságot a vásár leírásában?
6. Milyen stilisztikai eszközök segítségével érzékelteti a vásár gazdagságát, színességét?
7. Mi a szerepe a gyakori felkiáltójelnek a versszakok végén?
8. Megemlít két személynevet is a szövegben, vizsgáld meg az előfordulásuk rendjét és szerepét!
9. Értelmezd a szóláshasonlatot: *Hőségben a pénz is / Illan, mint a kámfor!*
10. Bizonyítsd, hogy keretes szerkezetű a vers! Milyen viszonyban áll a kezdőkép a záróképpel?

**A keret** egy szerkesztési eljárás, amely minden műnemben megtalálható. A lírai művekben a vers végén megismétlődő verseleji sor, kép, motívum képezheti a mű keretét. Itt az ellentétes kezdő és záróképben található szekértábor motívuma képez keretet.

**Az életkép** a leíró költészet egyik műfaja; olyan, verses vagy prózai műalkotás, amelyik a mindennapi élet valamely jellemző helyzetét, eseményét örökíti meg, néhány fő vonást emelve ki, az egyénítést mellőzve. Kovács András Ferenc verse **lírai életkép**. A leírás **mozaikszerű**, **a halmozás** és **felsorolás** alakzatai szervezik.



1. Válaszd ki a vásár egyik részletét, sátrát és készíts illusztrációt!



1. Készíts plakátot, illetve szóbeli reklámot a kiválasztott sátor áruinak reklámozásához!