**CsALÁDBAN éLÜNK**



**Tárgyi vonzat vagy tárgyi bővítmény?**

*Eldöntöttem, hogy alkotni, írni fogok. Művész leszek. Megírom a velem megtörtént eseményeket, és a meg nem történteket is, a vágyaimat, az álmaimat, az apró hazugságaimat. Vagy nem is, csak egyszerűen és csodálatosan írok, naphosszat, egyedül, egy szobába zárva, amíg mindent kiadva ma-gamból, olyan tiszta és ártatlan leszek, mint egy csecsemő. És akkor újrakezdhetek mindent...*

1 . Keresd ki az ír igei alakjait a szövegben!

2 . Milyen mondattani szerepet töltenek be?

3 . Fogalmazd meg, hogy mi a jelentésbeli különbség közöttük!

4 . Melyik az az alakja az ír igének, amelyik tárgyi vonzatot „követel”?

5 . Ragozd el egyes és többes szám minden személyében!

6 . Hasonlítsd össze az ige alanyi ragozású alakjaival!

A tárgyas ragozású igéhez mindig kapcsolódik tárgy, mert tárgy nélkül hiányos az ige jelentése . Ezt kötött tárgynak vagy **tárgyi vonzatnak** nevezzük .

7 . Keresd ki az alábbi szövegből a tárgyas ragozású igéket és a hozzájuk kapcsolódó tárgyi vonzatot!

*Persze az ember nem láthatja színről színre a szelet, csak a leheletét érzi, de ha egy árvalányhajszálat úgy tud az útjába tenni, hogy el ne libbenjen, akkor megbotlik, és akkor megmutatja az emberi alakját.* (Móra Ferenc)

8 . Kapcsold össze a bal oldali oszlopban található igéket a jobb oldali oszlop tárgyaival!

nyújt sebet adja távot ejt szemet éli fejet úszik kereket ont segítséget hajt a vadat űzi beleegyezését szúr vért old az életét

9 . A fenti igéket foglald úgy mondatba, hogy szabad tárgyi bővítményeket kapcsolj azokhoz, amelyekhez lehet! Kiegészítheted igekötőkkel is!

10 . Melyek azok az igék, amelyekhez nem tudtál szabad tárgyat kapcsolni?

**30**