

**A visszaható ige** azt fejezi ki, hogy az alany cselekvése visszahat az alanyra. Nyelvünk rugalmasságát és tömörségét bizonyítja, hogy a tárgyas szerkezettel kifejezett tartalmat egy képzett igébe sűrítve is ki tudjuk fejezni. Pl. Anna fésüli a haját. Anna fésülködik. A visszaható ige képzői: -kozik/ -kezik/ -közik,

-kodik/ -kedik,/ -ködik.

**A visszaható névmás egyéb kommunikációs funkciói: a megszólítás**

* 1. Foglald táblázatba a *maga* névmásokat abban a szószerkezetben, amelyben jelentést nyertek! A táblázat címkéi a névmás mondatbeli, kommunikációs szerepét tartalmazzák!

*– Végre úgy osztozkodtunk meg, hogy maga a trombita a magáé lett, a hangja pedig az enyém. Igen de akkor újabb nehézség állott elé, mert én a trombita nélkül is tudtam trombitálni, maga pedig a trombitával sem. Azonban mi segítettünk ezen is, mégpedig olyanformán, hogy örökös együttlétre ba- rátságot fogadtunk egymásnak. S ebben a barátságban eligazodott a trombita dolga is, mert ugyanis maga fújta süketen a trombitát, én pedig szolgáltattam hozzá a hangot.*

*Szörnyen megijedtem, de megijedt maga Surgyélán is, mert gyorsan felkapta a puskát, és az ajtó felé szegezte.*

*S ezzel kiment a szobából, de most az ajtót béhúzta maga után.*

*A következő napon ismét megkínált azzal a darabka száraz maradékkal.*

* *Maga nem éhes? – kérdeztem.*
* *Ejh, de vagyok! – felelte keservesen.*
* *Hát akkor egye meg maga!*
* *Nem lehet nekem, fogak mind eltörnek.*

*Az operáció után, amikor magához tért, ő maga mondta el a szerencsétlenséget; s az is neki jutott eszébe, hogy az itt való pénzből neked száz lej jusson, mivel te voltál az okos, aki azt javasolta, hogy a pénz maradjon csak idekünn, az erdőn.*

(Tamási Áron: Ábel a rengetegben)

|  |  |  |
| --- | --- | --- |
| **visszaható névmás** | **megszólító szerepű személyes névmás** | **nyomatékosítás a főnév vagy személyes névmás mellett** |



**A maga** névmás betöltheti a személyes névmás szerepét is, amikor nyomatékosítani akarjuk a cselekvő személyét, vagy amikor magázó viszonyban megszólítjuk a beszélőtársat. Ma ez a megszólítás bizonyos helyzetekben sértő vagy udvariatlan.