**Összefoglalás: alany, állítmány, tárgy**

Az állítmány az egyszerű mondat legfontosabb információt hordozó része: azt tartalmazza, amit állítani akarunk. Az igével kifejezett állítmányt igei állítmánynak nevezzük, és a mondat alappillérének tekintjük. Kérdése a *mit állítunk*? vagy *mit állapítunk meg?*

Az alany az ige által kifejezett cselekvés, történés, létezés cselekvője vagy az a személy vagy dolog, akiről vagy amelyről megállapítunk valamit. Az alany az állítmánnyal együtt alkot szószerkezetet. Ha az alanyt kiegészítik egyéb bővítmények, akkor alanyi részről beszélünk.

alanyi rész állítmány

pl. *városunkban nemzetközi méretű magyar nyelvészeti tanácskozás lészen*.

alany

Az igékhez kapcsolódó kötött vonzatok és szabad bővítmények egyik csoportja a tárgy és a tárgy bővítményei, amelyekkel együtt a tárgyi részt alkotja.

tárgyi rész állítmány pl. *A vizsgán mindketten rossz jegyet kaphatunk*.

tárgy

A tárgy kifejezhető ragos főnévvel, ragos névmással. Lehet jelölt, akkor a tárgy ragja a -t, és lehet jelöletlen is a tárgy. A *kit, mit* kérdésre válaszol.

A tárgyi vonzatok adott beszédhelyzetben módosítják az ige jelentését. pl. szemet szúr. A tárgyas ragozású ige kötött tárgyat vonz magához.

A szabad tárgyi bővítmények a mondatban kiegészítik az ige jelentését.