**Ismeretfelmérés**

1. Bizonyítsd be, hogy az alábbi Kovács András Ferenc-vers életkép! Figyelj a helyre, időpontra, látványra és a hanghatásokra!

**(40 pont)**

***Szénaillat Hódolat Arany Jánosnak***

Alkonyuló úton, mint ballagó boglya, szénásszekér billeg búsan imbolyogva.

Bődülgetve tódul, hazatér a csorda: tárt kapuval hívja

majd mindenik porta.

Bojtos jókedvében csettinget az ostor, de már álmosabban szállingóz a sok por…

Pislog az eperfa, magas éjbe horgad, s valaki az égre akasztja a holdat.

Így akasztja apó estelente egyre

a tehénke horpadt kolompját a szegre.

Vagy tán olyan a hold, oly kerekded, tiszta, mint a nanó-főzte aranyló puliszka?

Hisz ahány unoka vacsorának örül, a holdat is annyi

csillag dongja körül…

Éjszakák tejében messze néz a csillag: száll a nyár, akár az égi szénaillat...

(Kovács András Ferenc)

1. Nevezd meg a kiemelt költői képeket, és fogalmazd meg, hogy milyen hangulatot teremtenek!

**(20 pont)**

* 1. *szénásszekér billeg búsan imbolyogva.*
  2. *Bojtos jókedvében csettinget az ostor,*
  3. *Vagy tán olyan a hold, oly kerekded, tiszta, mint a nanó-főzte aranyló puliszka?*
  4. *a holdat is annyi csillag dongja körül…*

1. Írd át a vers harmadik, negyedik és ötödik szakaszát kicserélve az alanyi-állítmányi részt! Vigyázz, hogy a ritmus és a rím megmaradjon!

**(30 pont)**