Este van, este van... a tűz sem világit, Kezdi hunyorgatni hamvas szempilláit;

a gyermek is álmos, – egy már alszik épen, Félrebillent fejjel, az anyja ölében.

Gyéren szól a vendég s rá nagyokat gondol; Közbe-közbe csupán a macska dorombol. Majd a földre hintik a zizegő szamát...

S átveszi egy tücsök csendes birodalmát.

(1851. ápr. 10.)

**pitvar** – falusi házak udvarról, tornácról nyíló helyisége



**sövény** – vesszőből, gallyból font kerítés

**venyige** – szőlővessző, rőzse

**üszök** – hamvadó parázs

1. Magyarázd meg a következő kifejezéseket!

kérődzik, iramodással, madárlátta kenyér, eltörődött testét, étek, unszolja, kegyelettel, szabódik

1. Vizsgáld meg a következő sor mondatszerkezetét: *Este van, este van: kiki nyúgalomba!* Egészítsd ki a szerkezetet a hiányzó mondatrésszel!
2. Milyen elvárásokat ébresztett benned a vers címe?
3. Figyelmesen újraolvasva a szöveget, tagold szerkezeti egységekre, tömören megfogalmazva minden egység tartalmát!

|  |  |  |
| --- | --- | --- |
|  | **Szakaszok száma** | **Tartalom** |
| **I.** |  |  |
| **II.** |  |  |
| **III.** |  |  |
| **IV.** |  |  |

1. Vizsgáld meg az első szerkezeti egységet, a család életterének a leírását!
   1. Sorold fel a tárgyakat, illetve személyeket abban a sorrendben, ahogy követik egymást a leírásban!
   2. Milyen rendet követ a leírás?
   3. Emeld ki azokat a képeket, amelyek igazolják, hogy este van!
   4. Sorold fel a természet hangjait, amelyek betöltik az estét!
2. Határozd meg és magyarázd a kiemelt költői képeket!
   1. *Aztán elvegyűl a gyermektársaságba Mint csillagok közé nyájas hold világa.*
   2. *Ő a legnagyobb s szebb... a hajnali csillag.*
3. Foglald össze egy 5-6 soros szövegben a megállapításokat az első szerkezeti egységről!