**Bevezetés**

1. Mit tart fontosnak kihangsúlyozni az elbeszélő a *bevezetésben*?
2. Milyen hatást kelt az elbeszélés első mondata, amely nagyon pontosan behatárolja időben a cselek- ményt?
3. Hogyan viszonyul a család saját szegénységéhez?

**Fordulópont**

1. A *fordulópontot* István bácsi megjelenése jelenti. Miért kelt nagy feszültséget István bácsi betoppaná- sa? Karikázd be a szerinted helyes válaszokat, és érvelj mellettük!

* mert István bácsi soha nem látogatja meg a rokonait;
* mert István bácsi nagyon gazdag rokon;
* mert félnek István bácsitól;
* István bácsi megjelenése ellentétben áll a bevezetésben elbeszéltekkel.

**Eseménysor**

1. A fordulópontot követő *eseménysorban* elbeszéli, ahogy István bácsi felfalja a kicsi sonkát, miközben beszélget az anyával. Állítsd párhuzamba a család szegénységét István bácsi gazdagságával!
2. Miért jött István bácsi megenni a szegény rokonok sonkáját?

**Fordulópont**

1. Váratlanul hat-e a *második fordulópont*, Eszter néni érkezése? Fogalmazd meg a személyes vélemé- nyedet!

**Eseménysor**

1. A *második eseménysor* Eszter néni rövid látogatását foglalja magába. Miért igazságtalan Eszter néni viselkedése?
2. Egyetértesz-e az elbeszélővel, hogy Én már akkor gondoltam, hogy a másik kosarat is nekünk hozta, de meggondolta, s csak ezt hagyta itt. Szerinted mire szánta a második kosarat?

**Fordulópont**

1. A *harmadik fordulópont*, amikor az anya Eszter néni után küldi a kosarat. Miért cselekedett így az anya?

**Eseménysor**

1. A *harmadik eseménysor* elvezet István bácsiékhoz. Mi a véleményed Eszter néni és a kisfiú magatar- tásáról? Te hogyan viselkedtél volna?

**Tetőpont**

1. Az elbeszélés legfeszültebb mozzanata, *a tetőpont*, amikor a gyerek visszaérkezik kezében a kosárral. Miért érezzük ezt a mozzanatot tetőpontnak?



1. Fejtsd ki, értelmezd az anya szavait *„– Kisfiam, az embernek önérzetesnek kell lenni... Azért küldtem vissza a kosarat, hogy hagyd ott!”* úgy, hogy a te személyes véleményed is benne legyen!