**Megoldás**

15. A *megoldás összetett* hangulatú, az anya megenyhül, a gyerekek örömére, de az elbeszélőnk szégyelli magát. Igazat adsz-e az édesanyának, hogy végül megtartotta a kosár tojást? Érvelő szövegben fejtsd ki a véleményed!



**Az elbeszélés** a novellánál terjedelmesebb prózai kisepikai műfaj, amelyben a cselekmény szerteága- zóbb, több helyszínen is lejátszódhat, bonyolultabb a cselekményszerkezete, cselekménysorozatra épül, a végkifejlet pedig előrelátható, nem váratlan.

1. Mesélj el egy emlékezetes családi eseményt (rokon látogatását), szigorúan betartva az elbeszélés cse- lekményének mozzanatait! Elég egy fordulópont is a történetben!

**NYELVI ISMERETEK**

**A névutós főnévi alapú határozó**

A móriczi elbeszélésben az anya nehéz feladat elé állította fiát. A gazdag rokon után küldte vele az ajtó mellett felejtett kosár tojást. Tudta, hogy hetek óta nem ettek rendes ételt gyermekei, de sértett önérzete miatt mégsem tudta elfogadni az alamizsnát. Mert annak ellenére, hogy István bácsi megette a kicsi son- kájukat, a kosár tojás nem fizetség, se nem ajándék, hanem a koldusnak szánt alamizsna volt Eszter néni részéről.

1. Válaszolj a következő kérdésekre a fenti szövegből vett határozós szószerkezetekkel! Mit tett az anya a fiával az elbeszélésben?

Hova küldte vele az ajtó mellett felejtett tojást? Hol felejtette a gazdag rokon a tojást?

Miért nem tudta elfogadni az alamizsnát?

1. Válaszd le válaszaidban az igei állítmányról a határozói részt! Mi helyettesíti a főnevek ragját a határozói vonzatban vagy bővítményben?



A **névutó** a határozórag szerepéhez hasonló szerepet betöltő önálló szavak csoportja. A névutó a hatá- rozói szerepű főnév után áll, és azzal együtt alkot határozót. A nyelvtörténetben kimutatható, hogy mai ragjaink névutókból alakultak ki.

1. Bizonyítsd be az alábbi példák által, hogy a névutókkal is kifejezhető a háromirányúság és a háromide- jűség! Ábrázold grafikusan!

Tedd az ablak alá a széket!

A szék az ablak alatt áll.