Húzd ki az asztal alól a széket! Tégy az eperfa mellé egy padot! Az eperfa mellett várlak.

Húzd el a kályha mellől a széket! Három nap óta nem láttam.

Három nap alatt elvégeztem a dolgom. Három nap után meguntam a tengert.

1. Fejezd ki tömörebben, ragos főnévvel a fenti mondatok határozóit!
2. Az alábbi mondatok ragos határozóit alakítsd át névutós főnévvel kifejezett határozókká!
   1. Haragjában nem fogadta el az alamizsnát.
   2. A tudásért nagy áldozatra képes.
   3. A barátjával üzent nekem.
   4. Kedvességéért megjutalmazták.
   5. A kosár tojást a családnak szánta.

**Szereplőteremtési eljárások az elbeszélésben**

Móricz Zsigmond: *Február hol a nyár?* című elbeszélésének művészi hatása a szereplőteremtésben is rejlik, ugyanis István bácsi alakjában megteremti a szívtelen gazdag rokon alakját.

A feladatok megoldása feltárja azokat az írói eljárásokat, amelyekkel megteremti a szereplő alakját.

* + 1. **csoport**



* + - 1. Keresd ki a szövegből István bácsi ruházatának leírását!
      2. Írd ki a szövegből az összes hasonlatot, amellyel István bácsi külsejét, alakját vagy viselkedését jellemzi!
      3. Foglald össze a füzetben István bácsi külső leírását a szöveg alapján!
    1. **csoport**
       1. Az alábbi idézetek alapján foglald össze tömör fogalmazásban, hogy mit árul el István bácsiról a beszédmódja!

*„Bolond ember ez a Bálint – mondta. – Minek megy ez Pestre, Budára? Kutyának a szájába... Ott megrágják azok a pesti gyárak. Itt van nekem ez az ákácosom, mért nem inkább azt vágja ki? Elhozhatná az ágakat, gallyakat, volna jó tüzelőtök. Nem kellene ezzel a büdös nyárfavesszővel kínlódni, ennek semmi melege, csak a füstje. Olyanok vattok, mint a cigányok. Büdösek vattok a füsttől... De apátok, a buta jószág, elmegy Pestre; sose jött hozzám, hogy: István bátyám, kivá- gom én a kiserdejét magának, ócsóbban megcsinálom, mint más, adja ide... Nem, őneki Pestre kell menni.”*