Az **igemódok** az igével kifejezett cselekvésnek történésnek létezésnek a valósághoz való viszo- nyát jelzik. A József Attila-vers legtöbb igéje óhajt, feltételt fejez ki, *mi lenne ha*... szerkezettel. A magyar nyelvben ezt az igemódot **feltételes** módnak nevezzük. A valóságban megvalósult létezést, cselekvést a **kijelentő móddal** fejezzük ki. Ha pedig rá akarunk venni valakit, hogy elvégezzen egy cse- lekvést, akkor **felszólító módban** szólunk hozzá.



1. Vizsgáld meg a korábban kiírt feltételes módú igéket, és fogalmazd meg, hogy mi a feltételes mód jele!
2. Korábban megismerkedtél az ige alanyi és tárgyas ragozásával. Csoportosítsd a vers feltételes módú igéit aszerint, hogy alanyi vagy tárgyas ragozásúak! A tárgyas ragozásúak mellé írd ki a tárgyi vonzatot is!
3. Az alanyi ragozásúak miért nem alakíthatók át tárgyi ragozásúakká?
4. Fogalmazd át második személyben a vers szövegét!
5. Fogalmazd át felszólító módban a verset a megadott mintára!

*Akarom, hogy vadalmafa legyél!*

1. Beszéljétek meg az osztályban, hogy a felszólító módú fogalmazás hogyan változtatta meg a vers han- gulatát!

A **feltételes mód** jele alanyi ragozásban -na/-ne, tárgyas ragozásban -ná/-né.

A **felszólító mód** jele a –j. Vigyázat, bizonyos szóvégi hangok esetében a j hang hasonul! Például: mos

+ -j = moss, húz + -j=húzz, mász + -j=mássz, edz + -j=eddz



1. Milyen idejű a versbeszéd?

A magyar nyelvben három igeidő: a múlt, jelen, jövő használatos. A múlti idő jele a -t, -tt. A jövő időt a fog segédige ragozott és az ige –ni képzős alakjával képezzük (fog+ ige+ -ni) De a jelen idővel is kife- jezhetjük a jövőt, ha időhatározószókat kapcsolunk hozzá.



1. Csoportosítsd a következő szöveg igéit aszerint, hogy milyen igemódúak és milyen idejűek!

*Eldöntöttem, hogy meg fogom tanulni könyv nélkül a Toldit. Ezért most naponta egy órát arra szánok, hogy szóról szóra bemagoljam. Boldog lettem volna, ha beneveznek a versmondó versenyre, de akkor nem készültem fel elég alaposan. Most annak is örülnék, ha megkapnám rá a tízest.*

|  |  |  |  |
| --- | --- | --- | --- |
|  | **Kijelentő mód** | **Feltételes mód** | **Felszólító mód** |
| **Jelen** |  |  |  |
| **Múlt** |  |  |  |
| **Jövő** |  |  |  |