1. Válaszolj a kérdésekre!
   1. Hányadikos Pali?
   2. Minek a szerkezete található Pali füzetében?
   3. Mit jelent az, hogy az édesapát három részre kell osztani?
   4. Miért élvezi az elbeszélő a fiú vergődését?
   5. Igaz-e az a kijelentése az elbeszélőnek, hogy: „*Ha most Pali meg tudná írni, ami valóban benne él, ő lenne a világ legnagyobb írója..”.* Értelmezd!
2. Mit jelent a parttalan, korlátlan személyesség?
3. Értelmezd a cselekmény befejezését: „*Neveltem őt – feleltem. – Az életre neveltem. Megtanítottam hazudni.*”
4. Hasonlítsd össze az elbeszélő gondolatait saját édesapjáról és a Palinak tollbamondott jellemzést!
5. Miben különbözik a mű cselekményszerkezete, szereplőszerkezete stb. a móriczi elbeszélésétől?

**A novella** prózai kisepikai műfaj. Rövid terjedelmű, kevés szereplővel, kevés helyszínen, rövid idő alatt lejátszódó, csattanóra végződő történetet beszél el.



**NYELVI ISMERETEK**

**A névszói állítmány**

Tanultad, hogy az állítmány a mondat alappillére, a legfontosabb információt hordozza.

1. Írd ki a következő mondatokból a legfontosabb információt hordozó szavakat!

*Pali tizenkét éves, harmadik gimnazista.*

*Arca zavart, szeme lázas, szőke haja zilált, mint egy elborult lángelméé. – Ez csak a piszkozat.*

*Shakespeare csupa elcsépeltség, Tolsztoj silány gyermek –, a parttalan, korlátlan személyesség, melyet még nem határol a forma merevsége.*

*Pali félénk, szemérmetes.*

*Édesapám negyven esztendős. Magas, izmos, férfias. Arca jóságos.*

1. Állapítsd meg, hogy a kiírt szavak milyen szófajúak vagy tartalmilag miről szólnak, majd csoportosítsd őket az alábbi szempontok szerint!
   1. főnevek
   2. tulajdonságot jelölő szavak



Azokat a szavakat, amelyek tulajdonságot jelölnek, **mellékneveknek** nevezzük.