**MÚLTIDéZŐ**

**A REGéNY**

**Fekete István: *A koppányi aga testamentuma***




Fekete István (1900–1970) neve ismerősen csenghet számotokra, hiszen számos közkedvelt ifjúsági regény írója. Csak hogy a legismertebbeket említsük: Vuk, Kele, Csí, Lutra, Bogáncs, Tüskevár, Téli berek. Munkái napjainban is a legolvasottabb magyar regények közé tartoznak. Számos film, rajzfilm készült munkái nyomán.

A koppányi aga testamentuma Fekete István első regénye volt, 1937-ben jelent meg.

**Történelmi háttér**

1. Hallgassátok meg Kobzos Kiss Tamás előadásában Tinódi Lantos Sebestyén, XIV. századi énekmondó dalát!



Kobzos Kiss Tamás dala felidézi azt a történelmi kort, a XVI. századot, amelyről Fekete István regénye, A koppányi aga testamentuma szól.



Az 1526-os mohácsi csata után a török csapatok benyomultak az ország belsejébe, feldúlták, kifosztot- ták az ország középső részét, nem kímélve Budát sem.

A két részre szakadt ország királyai: Habsburg Ferdinánd és Szapolyai János erejét az egymás elleni küzdelem őrölte fel, ezért keveset tettek az ország védelméért. Az 1541-es hadjárat eredményeképpen a törökök csellel elfoglalták Budát, és az ország középső harmadát a Török Birodalomhoz csatolták. Így a XVI. századi Magyarország három részre szakadt: észak-nyugati részein Habsburg Ferdinánd uralko- dott, középen a török, míg a keleti részek, Erdély Izabella királyné birtokába kerültek. A további török terjeszkedés megállításában a végvárak játszottak döntő szerepet. Ilyen híres végvár volt akkoriban például Eger, Esztergom is.

A koppányi aga testamentumában szereplő várak (Fonyód, Bolondvár) szintén végvárak voltak.