1. Milyen viszony van Kales kapitány és Borgó között? Indokold válaszod a részlet alapján!
2. Milyen céllal tartja fogságában a kapitány Szahint, a koppányi aga fiát?
3. Ki mondja a következő sorokat?

*Kales aztán vette a kulcsokat, és leballagott a fogoly törökhöz, akinek nyomorúságán jó volt eltréfál- kozni. A Bolondvár bizony nagyon nélkülözte a változatosságot, és ezt a kis „szórakozást” igazán nem illene irigyelni a vallonok vitéz kapitányától...* Sajnálja-e vagy sem a megszólaló a kapitányt? Fejtsd ki véleményed!

1. Tegeződnek vagy magázódnak a részlet szereplői? Írd ki a megszólításokat! Mire következtetsz ezekből?
2. Mely fogalmak igazak leginkább Kales kapitányra?

humoros személyes

személytelen letört

szomorkás ironikus

**X. fejezet**

**(5. részlet)**

Az út keskeny volt. Arcukat meglegyezték néha hajlós ágak, és mögöttük rekedten felsírt egy bagoly. – Nem jó jel a bagolyszó – szólt hátra László, és megsarkantyúzta lovát, mert az megállt. A ló halkan horkant, és László keze önkéntelen mozdulattal kardját kereste. Ekkor meglódult a sötétség. László előtt fájdalmasan felvillant valami, és fejére mintha az egész ég rázuhant volna. Bogics hördülését hallotta

messziről, nagyon messziről, és a kantárszár kicsúszott kezéből. De ekkor a lovát már hárman is fogták.

Bogics valamivel hátrább volt, és amikor László lova horkolva megállt, arcára mintha pókháló borult volna. A veszély érzése, mint finom érintés, zsibongott bőre alatt. Hallotta a tompa ütést, László fájdalmas sóhajtását, és amikor egy árnyék feléje hajolt, kardját vad dühvel beletaszította. Aztán belevágta sar- kantyúját lova oldalába, hogy kijusson a gyűrűből, mely sötéten mozdult meg körülötte. A ló fájdalmasan felnyerített, mert valahonnét kard szaladt a horpaszába, Bogics felett pedig megsuhant a sötétség, és egy hosszú nyelű fokos lesújtott a horvát vitéz bozontos koponyájára.

A ló azonban élete utolsó féltésével robogott a láp felé. Bogics öntudatlan ösztönnel kapaszkodott sörényébe. Mögöttük két lovas rohant, akik csak akkor álltak meg, amikor lovaik már nyeregig szakadtak a vízbe, és az előttük levő árny lova hörögve dűlt el a hínáros iszapban, maga alá temetve lovasát. A lovasok hallgatóztak.

* Elmerült? – kérdezte az egyik valami furcsa idegen nyelven.
* Úgy látom – mondta a másik suttogva –, jó lesz nekünk is megfordulni, mert már alattam is mozog ez a ronda sár.

1. Foglald össze, hogy mi történik a regény cselekményében közvetlen a részlet előtt és után!
2. Miért fogatja el Kales kapitány Babocsai Lászlót?