* + 1. **csoport az 5. részlet alapján (X. fejezet)**

1. Kis Mátéként fültanúja voltál a lápon történteknek, meséld el barátodnak, hogy mit hallottál ott!
2. Írjátok le véleményeteket, hogy helyeselitek vagy ellenzitek azt, hogy Kales kapitány kelepcébe csalja a főszereplőt és hűséges társát!

**A regény szereplői**

A **szereplők** tetteiből és a velük kapcsolatos eseményekből épül fel a regény cselekménye. Ők teszik elevenné, elképzelhetővé a történéseket. A szereplők sohasem egymástól külön léteznek a regény vilá- gában. Egymással kapcsolatba kerülnek, alakítják egymás sorsát, tehát **rendszert alkotnak**.



A koppányi aga testamentuma című regény világa a XVI. századi Magyarországot idézi meg, szereplői végvári katonák, s az ő hozzátartozóik. Mindannyian kitalált alakok. Vannak közöttük olyanok, akikkel könnyen tudsz azonosulni, s vannak olyanok is, akik ellenszenvet váltanak ki belőled. A jó, nemes tulaj- donságokat megtestesítő alakok a pozitív szereplők, míg a gonoszok, kegyetlenek a negatív szereplők.

1. Nézd meg figyelmesen az alábbi ábrát, s helyezd el rajta a felsorolt szereplőket! Szereplők: Babocsainé, Csomay, Bogics, Szahin, Szinán, Máté, Kis Máté, Zsuzsa, Aisa, Kales, Katzián, Borgó.



1. Mi a véleményed az alábbi szereplők viszonyáról? Válaszod indokold a regény cselekményéből vett példákkal!
   * Babocsai László és Csomay Ferenc
   * Babocsai László és Bogics Markó
   * Babocsai László és Szahin
   * Babocsai László és Oglu
   * Babocsai László és Zsuzsa
   * Babocsai László és Aisa
   * Babocsai László és Kales
   * Babocsai László és Máté, illetve Kis Máté