A fenti részlet egy új szövegtípussal ismertet meg téged: **a leírással**. A látvány bemutatásán van a hangsúly, a külső tulajdonságokon, nem az eseményeken. Nem csak irodalmi szövegekben találhatsz leírást, hanem hétköznapi, tudományos szövegekben is. Leírást készíthetünk egy személyről, egy tárgy- ról, vagy egy vidékről, ebben az esetben a térbeliségen van a hangsúly (haladhatunk közelről távolra vagy fordítva, illetve mozaikszerűen vagy körkörösen). Leírhatunk egy folyamatot is, ekkor az időbeli- ség válik fontossá.

Ha a leírás célja, hogy gyönyörködtessen, akkor annak hatásosnak, élményszerűnek, művészinek kell lennie! Ha ismereteket akar átadni, akkor pontosság, tárgyilagosság kell, hogy jellemezze!



1. Emeld ki a fenti részletből azokat a szavakat, amelyek térbeliségre utalnak!
2. Szerinted mi a célja a fenti leírásnak: a gyönyörködtetés, az hogy te is olvasóként el tudd képzelni az események helyszínét, vagy pedig az, hogy pontos ismereteket adjon át a történések körülményeivel kapcsolatban?
3. Milyen szófajba tartozó szavak teszik szemléletessé a részletet?
4. Nevezd meg azt a költői képet és alakzatot, amely szerinted fontos szerepet játszik a leírásban!
5. Vizsgáld meg, hogy a leírás nézőpontja szerint közelről távolra vagy távolról közelre halad!



1. Egy fán lesben álló szemtanú szemszögéből készítsd el a végvári vitézek ruhájának, fegyverzetének a leírását!
2. Készíts leírást az alábbi kép alapján!

