* 1. **csoport**

Oglu elindult. Hosszú, barna karjaiban meghúzódtak az inak, és minden mozdulatára látszott izmainak félelmetes, fegyelmezett játéka. Szép ember volt. Nagy, barna szeme harag nélkül, inkább sajnálattal né- zett Lászlóra. Most látták egymást először.

László is előrelépett. Fehér bőre ragyogott amazéhoz képest, arányos felsőteste szinte nőies volt, de amint megmozdult és előrehajolt, valami pengeszerű hajlékonyság volt benne. A kardok összeértek, halk koccanás, hideg, halálosan kemény.

* 1. Sorold fel azokat a külső tulajdonságokat, amelyeknek a leírását tartalmazza a fenti szöveg!
  2. Szerinted mi az elbeszélő célja azzal, hogy mindkét szereplő külső tulajdonságaival a szépséget juttatja eszünkbe?
  3. Milyen szófaj segít a külső tulajdonságok kiemelésében?
  4. Készítsd el Szahin és Zsuzsa leírását olvasmányélményeid és képzelőerőd mozgósításával!



* 1. Fogalmzás formájában írd le azt a munkafolyamatot, amellyel a Babocsai-udvarház védelmi rendszere (vizes árok, falak megerősítése, nádasi ház) elkészült!

**Összefoglalás**



Fekete István regénye, A koppányi aga testamentuma **ifjúsági regény**. A **regény** a legnagyobb terje- delmű epikus alkotás, amely történetet mesél el, azaz van **cselekménye** és **szereplői**. Az eseményekre **térbeli és időbeli szövegelemek** utalnak, s mindezt egy **elbeszélő** (narrátor) mondja el. Cselekménye futhat **egy vagy több cselekményszálon**, sőt ezek akár össze is fonódhatnak.

**NYELVI ISMERETEK**

**A mellérendelés**

Elgondolkodtatok már azon, hogyan is éltek a XVI. században a várlakók ostromok és béke idején?

A konyhára például igencsak nagy feladat hárult, mikor egy várban több száz főnyi őrség tartózkodott. A vitézeknek arra is ügyelniük kellett, nehogy az ágyú, a puskatűz, a robbanások fenyegessék az ételek készítőit és fogyasztóit. A harc válságos időszakaiban, amikor a rohamok visszaverésére készültek, vagy a falakat javítgatták, vagy állásokat építettek, annak is örültek a katonák, ha a kenyér mellé szalonnát vagy füstölt húst kaptak. Mellé sör vagy bor dukált. Az ostromok elhúzódása idején bizony előfordult, hogy egy-egy körülzárt vár őrsége végül már a várban lévő lovakat, de a kutyát, macskát is megette. Még na- gyobb gond volt a vízhiány, hiszen a tüzek oltásához, főzéshez, tisztításhoz **víz** kellett. Gyakran megesett, hogy vízzel, de borral is locsolták a veszélyesebb tűzfészkeket.