* 1. *Azok a személyek, akik fizikai, mentális vagy szellemi képességeik alapján vagy tapasztalatlansá- guk, tudatlanságuk miatt nem képesek az automata mosógépet biztonságosan kezelni, egy felelős személy felügyelete vagy útmutatásai nélkül nem használhatják egyedül a készüléket.*
  2. *A szántó ember, hogy csűrbe való búzája teremjen, megégeti, feltöri, megforgatja, ganéjozza, bo- ronálja a földet; hogy asztalra való kenyér legyen a búzából, felaratják, cséplik, szórják, rostál- ják, malomban porrá törik, szitálják, dagasztják, szakasztják, kemencében fűtik; hogy pincébe való bora legyen a szőlőnek, a vincellér megkapálja, bújtatja, metszi, karózza, kötözi, levelezi, gyomlál- ja, megtapossa, kipréseli a szőlőt. Hát, nem nagyszerű a dolgos ember?*
  3. *Robogva jár, kel, fut az Élet...*
  4. *török*, *tatár, tót, román kavarog e szívben...*
  5. *Tanulj dalt a zengő zivatartól,*

*Mint nyög, ordít, jajgat, sír és bömböl; Fákat tép ki és hajókat tördel,*

*Életet fojt, vadat és embert öl.*

1. Írd ki a fenti részletekből a mellérendelő szószerkezeteket! Csoportosítsd a mellérendelő viszonyban álló tagokat a következő szempontok szerint!

**Különböző jelentésük van, nem rokon értelműek**

**Hasonló, közeli vagy rokon értelműek**

1. Vizsgáld meg, hogy milyen szerepet játszanak ezek a mellérendelő szószerkezetek az idézetekben!
2. Folytasd azt a szöveget, amelyik legjobban tetszik neked!

Az olyan mellérendelő szerkezetet, amelyben a mellérendelt tagok jelentése hasonló, közeli vagy rokon értelmű, **halmozásnak** nevezzük.

**Felsorolásnak** nevezzük azt a mellérendelő szerkezetet, amelynek tagjai különböző jelentéssel rendel- keznek, tehát nem rokon értelműek.

Mindkettő arra szolgál, hogy az irodalmi szövegeket kifejezőbbé, részletezőbbé tegye, s megkönnyítse ezek megértését, elképzelését.

