Most a szörnyü gyermek karját elereszté, Fejét és szemeit búsan lefüggeszté,

S mintha most ocsúdnék forró-hideg lázból, Tántorogva ment ki az apai házból.

Méne elbusulva, némán haragjában, És leült az udvar távolabb zugában, Ott fejét a térdén tenyerébe hajtá,

S zokogott magában, de senki sem hallá.

**kolonc** – súly, nyomaték a gémeskúton



**aprómarha-nyáj** – baromfi

**csobolyó** – ivásra használt, hordozható lapos hordócska

**kecsketömlő** – kecske bőréből készült tárolóedény

**tekenő** – (teknő) dagasztásra, mosásra használt háztartási eszköz

1. Keress egy-egy rokon értelmű szót a következő szavak mellé! vesződik, zokszó, baromfi, léha, mén, lebzsel, fanyalogva, korhol
2. Magyarázd meg az alábbi szókapcsolatokat, szavakat! A szókincs melyik rétegébe tartoznak? drága dolog, fehércseléd, félakós bögre, kés foka, tor, menyegző, marha, juss
3. Magyarázd meg az alábbi szólásokat!

nem fér a bőrében vékonypénzű büszke mája

láb alatt ne legyek nincs galambepéje

1. Keresd ki a szólásokat a szövegből, majd fogalmazd át a szöveget, rokonértelmű kifejezésekkel helyet- tesítve a szólásokat!

*Úgy anyám! kecsegtesd ölbeli ebedet, Ójad fúvó széltül drága gyermekedet; Mártsad tejbe-vajba, mit se kímélj tőle, Majd derék fajankó válik úgy belőle.*

*Most van a dandárja réten a munkának, De foga nem fűlik ahhoz e gazdának;*

*Mint kopó, megérzi a zsíros ebédet,*

*S tővel-heggyel össze hagyja a cselédet.*