„De azért nem hal meg, csak olyaténképen, Mint midőn az ember elrejtezik mélyen,

És mikor fölébred bizonyos időre, Csodálatos dolgot hallani felőle.

Rólam is hall még hírt, hogy mikor meghallja, Még a csecsszopó is álmélkodik rajta:

Akkor anyám lelke repes a beszéden, Csak meg ne szakadjon szíve örömében.”

**toportyán** – réti farkas



**hajszás** – az az ökör, amelyet a hajsz! indulatszóval biztatnak mozgásra

**szalonnás ruha** – kendő, amelybe a szalonnát csomagolják

**zsombok** – zsombék

1. Határozd meg a szavak jelentését!



alélt, vesztegette, nádtors, tengeri, köntös, penna, pitymallott, petrence

1. Húzd alá az alábbi idézetekben a múlti idejű igéket! Csoportosítsd alakjuk szerint!

*Mint a hímszarvas, kit vadász sérte nyillal, Fut sötét erdőbe sajgó fájdalmival,*

*Úgy bolyonga Miklós. Nyakán ült a búja, Oldalát kikezdte annak sarkantyúja, Nádtors lőn az ágya, zsombok a párnája,*

*Akkor lelopódzott a fiú fejére,*

*Két szárnyát teríté annak két szemére;*

*Ez meg a vörösbort urára köszönte, Néhány kortyot előbb nyelve mellé önte, S míg azt a fiúnak nyujtá jobb kezével, Megtörülte száját inge elejével.*

A sérte, bolyonga, teríté, lőn, köszönte, önte régies múlt időt, **elbeszélő múltnak** nevezi a nyelvtudo- mány, és a régi magyar nyelvben volt használatos. Petőfi Sándor és Arany János még használták.



1. Most pedig vizsgáld meg a mottók igehasználatát! Hogyan fejezi ki a múlt időt?

*Nyomó rúdat félkezével kapta vala, Buda felé azzal utat mutatja vala.*

*Öccsére, Miklósra nagy haragja vala, Szerető szolgáját mert megölte vala.*

*... hogy Budából Tholdi György megjő vala, Öccsét... gyakran feddi vala.*