*S amint visszafelé méne, mendegéle,*

*Egy helyütt a zsombék csak lesüpped véle: Réti farkas fészke volt épen alatta,*

*Benne két kis kölyke rítt az isten-adta.*

*Megsajnálta Miklós hogy reájok hágott, Símogatta a két árva kis jószágot,*

*Mint a juhász-bojtár, amikor kapatja, A komondor kölyköt végig simogatja.*



Az ige által kifejezett cselekvés ismétlődését mind az igekötők segítségével, mind pedig a gyakorító ige- képzővel tudjuk kifejezni. A *vissza-vissza*nézett, illetve a *mendegéle*, *simogatta*, *osztogatja* kifejezések azt érzékeltetik, hogy a cselekvést megszakításokkal, megismételve végzi. A **gyakorító ige** képzője a

-gat, -get, -dos, -des, -dös, -degél, -dogál, -dögél stb.

1. Alakítsd át gyakorító formájúvá a következő igéket! jár, eljár, lép, bólint, odanéz, ír, eszik, meghúz
2. Vizsgáld meg a farkasokkal való küzdelem elbeszélését! Hány felvonása volt a küzdelemnek?
3. Olvasd újra az anyafarkassal való harcát Miklósnak! Milyen szavak, képek, teszik izgalmassá? Írd ki ezeket a táblázatba!

|  |  |  |
| --- | --- | --- |
| **Hangutánzó szavak** | **Mozgalmasságot teremtő igék** | **Hasonlatok** |
|  |  |  |

1. Milyen hatást kelt az elbeszélésben a *De úgy elpaskolja most a nőstényével, / Hogy világ végéig sem támad többé fel* részletben a *paskolja* ige használata?
2. Milyen tulajdonsága derül ki Miklósnak ebből a kalandból?
3. Milyen kérdés gyötri Miklóst, miközben kifújja magát a farkasokkal való küzdelem után?
4. A farkaskaland után ismét megjelenik a hold képe az elbeszélésben. Vizsgáld meg a képet, és állapítsd meg a hangulatát!
5. Alakítsd át Miklós elbeszélt gondolatait első személyű monológgá!
6. Keresd ki az elbeszélő megszólalásait ebben az énekben! Válaszolj a kérdésekre!
   1. Az első közbeszólás mit árul el az elbeszélő érzelmeiről? Mi a szerepe?
   2. Mi a szerepe a második közbeszólásnak? Itt milyen arcot ölt az elbeszélő? Helyesled-e a szavait?
7. Hova indul Miklós a farkasokkal a vállán?



1. Hasonlítsd össze Györgyöt a farkasokkal, miben hasonlít rájuk és miben különbözik tőlük?