1. Magyarázd meg, hogy miért válik komikussá a Nyolcadik ének vége, annak ellenére, hogy György azért ment Lajos király elé, hogy öccsét elveszejtse!



György alakja és viselkedése **komikussá** válik. A **komikum** egy olyan esztétikai minőség, amely egy emberi korlátozottság leleplezésével nevetést vált ki a befogadóból. Ilyen korlátozottság lehet a kép- mutatás, műveletlenség, butaság, fösvénység, szélhámosság.

1. Emelj ki részleteket, amelyekre az irónia jellemző, majd magyarázd meg jelentését annak, amelyik leginkább elnyerte tetszésed!



Az elbeszélő **ironikusan** viszonyul György alakjához. Az **irónia** összetett esztétikai minőség, amelyben a beszélő az üzenet szándékával ellentétes kijelentést téve nyomatékot ad közlésének. Pl. *„Úgy anyám, kecsegtesd ölbeli ebedet/ Ójad fúvó széltül drága gyermekedet.”*

1. Szerinted mi a szerepe a *mintha erősen zokogna* szerkezetben az ige feltételes módjának?
2. Emelj ki ebből az énekből feltételes módú igéket! Milyen mondatrész szerepét töltik be?
3. Milyen mondatrész szerepét töltik be a következő ragos névmások: nekem, belőle, benne, róla, rajta, neki, néked?
4. Vizsgáld meg a fenti szavak toldalékait, melyik három szereplőre utalnak?
5. Nézz utána lexikonokban Anjou Lajos magyar király uralkodásának! Készíts tömör jegyzetet!
6. Mutasd be leírás formájában Lajos király tróntermét az ének alapján!
7. Készíts 10–12 mondatos monológot arról, hogy milyen gondolatok foroghattak Lajos király fejében György távozása után!
8. *Csúfosan felsült...!* Meséld el egy királyi udvaronc nevében a király és György jelenetét! Próbáld meg visszaadni a mű hangulatát azzal, hogy felhasználod a benne található kifejezéseket!