És mivelhogy szállást az élők nem adtak, Elpihent tanyáján hideg halottaknak; Nyirkos volt a sírdomb a harmattól, melyet Hűvös éj sírt arra örökösök helyett.

Fölnézett az égre, az országutjára; Keservesen gondolt bujdosó voltára;

S mint amely madár van elröppenő félben, Úgy tett a reménység hervatag szivében.

**pelyva** – gabonaszemet borító, csépléskor leváló levelek tömege



**vágószék** – vágóhíd

**pányva** –állat megfogására használt hosszú kötél, amely hurokban végződik, ezt dobják messziről az állat nyakába

**ágas** – kétágú oszlop, tartógerenda

**nyakán csimpalyogva** – nyakán csimpaszkodva

1. Magyarázd meg az alábbi szavak kifejezések jelentését rokon értelmű megfelelőkkel vagy körülírással!

zsindelytető, hunyászkodik, sikangat, szelindek, marja, szügy, futá a halált, fehérnép, lenyűgözték, di- bdáb, az ég országútja

1. Add meg az alábbi szavak ellentétes értelmű megfelelőit! szilaj, dibdáb, sír, aláfüggesztette fejét, úri nép



1. Mi a helyszíne a Kilencedik éneknek?
2. Milyen nyelvi eszközökkel érzékelteti az elbeszélő a bika hatalmas erejét?
3. Milyen szavaknak köszönhető az ének dinamikussága? Milyen mondatrész szerepét töltik be?
4. Nevezd meg a *nincs tűz, sem árvíz* szószerkezet fajtáját, mire utal ez a Kilencedik énekben?
5. Milyen szereplőteremtési eljárással láttatja az elbeszélő olvasójával Miklós rendkívüli erejét és az em- berek hálátlanságát?
6. Melyik, már tanult énekkel állítható párhuzamba a Kilencedik ének? Miért?
7. A bikakaland után Miklós minden gondolata a cseh vitéz körül forog. Miért? Indokold válaszod!
8. Értelmezd az alábbi részletet! A tűzhely többletjelentésével már a tavaly is találkoztál Arany *Családi kör* című versében. Idézd fel ismereteid!

*„Hát nekem” mond Toldi „hol lesz már tűzhelyem?”*

1. Készítsd el a bikakaland szerkezeti vázlatát! előkészítés: (versszakok száma: ):

összecsapás: (versszakok száma: ):

tetőpont: (versszakok száma: ):

lezárás: (versszakok száma: ):