Senki sem állhatott ellent haragjának, De ingét is odaadta barátjának,

S ha nem ellenkedett senki az országgal, Örömest tanyázott a víg cimborákkal.

Nem hagyott sok marhát, földet és kincseket, Nem az örökségen civódó gyermeket:

De, kivel nem ér föl egész világ ökre, Dicső híre-neve fennmaradt örökre.

**kaláris** – korallból vagy ennek utánzatából készült nyaklánc



**paszománt** –ruhát díszítő zsinór

**bátor** – ámbátor, noha **íziben** – azonnal, nyomban **legott** – nyomban, rögtön

**sajka** – csónak, folyami evezős hajó **öröklevél** – okirat a birtok átruházásáról **hópénz** – havi zsold

**együgyű** – itt: egyszerű, jó

1. Magyarázd meg az alábbi kifejezések, szókapcsolatok jelentését!

dolmányán parasztot nem hagyott, bajra hívás, nagyúri rendek, orozva, hűle-fűle, feladni tettemet, Dárius kincse, nem is lőn asszonnyal tartós barátsága



1. A Tizenegyedik ének szerkezeti szempontból a mű tetőpontja, míg a Tizenkettedik a megoldása. Foglald össze szóban a fenti énekek tartalmát felhasználván az alábbi szempontokat!
   * helyszín
   * Miklós harci öltözete
   * a két bajvívó találkozása
   * a két bajvívó viselkedése
   * Miklós és a király találkozása
   * Miklós és György
   * Miklós és édesanyja
   * az elbeszélő
2. Mit értünk lovagias viselkedésen? Adj reá példát a szövegből!
3. Miért örült annyira a király a cseh bajnok vereségének?
4. György és a király párbeszéde a Nyolcadik énekben maradt félbe. Milyen változásokat észlelsz György viselkedésében a Tizenkettedik énekben?
5. Hogyan teremt igazságot a zsenge korú, ám annál bölcsebb Lajos király?
6. Hogyan írhatók még helyesen a *benn* és *kinn* határozószók?