1. Állapítsd meg, hogy a *folyóvíznek piros lett a habja* elemi mondatban mi az állítmány?
2. Adj három példát a Tizenegyedik énekből feltételes módú igére!
3. Melyek névutós főnévi alapú határozók az alábbiakban felsorolt szerkezetek közül?

*korláton belül, korlát kétfelül, hetednap óta, vára felől, pesti oldalon, bajvívó helyre, keze közt, Duna tükrében*

1. Keress a Tizenegyedik énekből olyan kapcsolatos mellérendelő szószerkezetet, amely felsorolás sze- repét tölti be!
2. A Tizenkettedik ének bővelkedik megszólításokban. Emeld ki ezeket! Milyen beszélői szándékot tük- röznek?
3. Tegeződve vagy magázódva beszélnek a szereplők az utolsó énekben? Fejtsd ki véleményed ezzel kapcsolatban!
4. Nevezd meg a következő mellérendelő szószerkezetek fajtáját: *mondhatna s adhatna királya; védte az erőtlent, a királyt, országot; nem hagyott sok marhát, földet, és kincseket!*
5. Olvasd el figyelmesen még egyszer a Tizenkettedik ének utolsó két szakaszát! Az elbeszélő ezekben búcsúzik főszereplőjétől, Toldi Miklóstól, illetve olvasójától. E két versszakot szerkezeti szempontból *utóhangnak* vagy *epilógusnak* nevezzük. Mit tudsz meg belőlük Miklósról?
6. Keress példákat az alábbi költői képekre, stílusalakzatokra:

metafora hasonlat költői kérdés megszólítás inverzió



1. Készíts minél élethűbb leírást a párviadalra készülő Miklós fegyverzetéről!
2. Időutazó vagy. Készíts részletes és figyelemfelkeltő tudósítást Miklós és a cseh bajnok párviadaláról egy korabeli újság számára! A tudósítás a következő mondattal kezdődjön:

*Gyilkos sziget volt ez: már hetednap óta.*