**Miklós összetett jellem**, a **nemzeti hős** megtestesítője, akit a rendkívüli testi erő, a becsületesség, az öntudat jellemez, s ugyanakkor a gyengédség is, fiúi szeretet.

A *Toldi*ban megfigyelhető szereplőteremtési eljárások:

Az elbeszélő maga mutatja be a szereplőt: *Toldi meg nagybúsan hazafele ballag…*

Az elbeszélő felsorolja külső tulajdonságait: *Pedig még legénytoll sem pehelyzik állán* Cselekedteti*: Azzal a nehéz fát könnyedén forgatja…, Ütni készül ökle csontos buzo-gánya* Beszélteti: *Felmegyek Budára bajnok katonának, / Mutatok valamit ottan a királynak*

Más szereplő beszél róla: *Ember ez magáért* Laczfi mond *akárki…*

Bemutatja a környezetét: Első ének, 1-2. szakasz

Külsejének, cselekedetének leírásával jeleníti meg a hangulatát, lelkivilágát: *Csak nézett sohajtva a susogó nádra… / Nagy meleg könnycsepp ült szeme pillájára.*

**Nyelve és stílusa**

Arany János a magyar nyelv egyik legkiválóbb művelője volt. Nyelvének gazdagságát óriási szó- kincse is bizonyítja. A Toldi stílusában **a régi magyar irodalom, az író korának irodalmi nyelve és a népnyelv elemei ötvöződtek.**

**Elbeszélő**

Az elbeszélő **egyes szám harmadik személyben szólal meg, mindentudó**, **szubjektív**, szereplőjével szinte apa-fiú kapcsolatot alakít ki. Érezni szeretetét és együttérzését hőse iránt.

**Mesei elemek**

Miklós az elnyomott kisebbik testvér, aki rangján alul él, nemesi származása ellenére paraszti mun- kát végez.

Hármas próbatétel: a farkaskaland, a bikakaland, a cseh bajnok legyőzése; A mesei igazságszolgáltatásra jellemző szerencsés befejezés;

A mű erkölcsi világrendje: a bűn elkövetőjére büntetés vár, a bűnhődés alól azonban van feloldozás, amelyért küzdeni kell;

Szereplők jó és rossz kategóriákba való tartozása, azaz a sarkított világnézet; A hatalmas testi erő.