Ej, haj, gyöngyvirág, Teljes szegfű, szarkaláb, Bimbós majoránna!

Ha kertedbe mehetnék, Piros rózsát szedhetnék, Szívem megújulna.

E, haj, gyöngyvirág, Teljes szegfű, szarkaláb, Levendulavirág!

Ha kertedbe mehetnék, Ha ott kertész lehetnék, Mindjárt meggyógyulnék, Mindjárt meggyógyulnék.

1. Miről szólnak a fenti népdalok? Milyen érzelmek jellemzik a lírai ént?



1. Milyen madárral kapcsolatos szólással tudnád kifejezni a szabadság érzését?
2. Adj példát ismétlésekre mindkét szövegből! Milyen szerepe van az ismétlésnek a népdalokban?
3. Emelj ki olyan részleteket, amelyekben a lírai én párhuzamba állítja saját érzelmeit a természetben lejátszódó eseményekkel, mozzanatokkal!



A fentiekben egy új retorikai alakzattal ismerkedtetek meg, a **párhuzammal**.

Pl. *Meg kell a búzának érni, meg kell a búzának érni, / ha minden nap meleg éri, ha minden nap meleg éri. / Meg kell szívemnek hasadni, meg kell szívemnek hasadni ,/ Ha minden nap bánat éri, ha minden nap bánat éri*. A párhuzam tehát azonos vagy hasonló felépítettségű gondolatok egymás mellé állítása. A népdalokban rendszerint a lírai én érzelmei, lelkiállapota párhuzamba állítva jelenik meg a termé- szettel.

1. Emeld ki mindkét népdalszövegből a metaforákat! Milyen hasonlóságokat észleltél?



A **virág-** és a **madármetafora** a metaforának egyik jellegzetes, a népköltészetből származó változata. Később számos költő, alkotó használta fel ezt műveiben. A hasonlító és a hasonlított szerepét a kedves és egy virágfajta, illetve egy madárfajta tölti be.

1. Állapítsd meg a fenti két népdal verselését, ütemképletét és rímfajtáit!
2. Írj a népdalok hangulatára jellemző négysoros verset! Adottak a következő rímhívó szavak: sárba-hiába, sártól-babámtól! Használj virágmetaforát is!