Az eddig elemzett népdalok a líra műnemébe tartoznak, s ezen belül a **szerelmi dalok** csoportjába soroljuk őket. A legrégibb hagyományokkal rendelkező műfaj. Attól függően, hogy a szerelem melyik

„arcáról”szól, beszélhetünk **udvarlódalról, panasz- és búcsúdalról**, illetve **virágénekekről**.

A szerelmi dalok **szerkezete egyszerű**, **kifejezésmódját is az egyszerűség jellemzi**. A lírai én érzelme- inek érthetően, **közvetlenül** ad hangot. Leggyakrabban azonos típusú szakaszokból épül fel, amelyekre – a műfaj zeneisége miatt – az ismétlődés és a dallamosság jellemző.



Olvasd el hangosan az alábbi rövid népdalszövegeket! Jelöld be, hogy melyeket mondhatják fiúk, melyeket leányok, melyeket férfiak és melyeket asszonyok! Készíts a népdalszövegekből egy kis forgatókönyvet, amelyet szerepekre osztva az osztályban elő is adtok!

*A pusztai, a pusztai legényeknek*

*Nincsen pénzük, nincsen pénzük szegényeknek, Bankóért nyúl a zsebébe,*

*Tökmag akad a kezébe.*

*\**

*Nem ér ez a legény egy szál vöröshagymát, Ki a leány mellett összehúzza magát, Összehúzza magát, eltátja a száját,*

*Verje meg az isten a málészájúját!*

*\**

*A szentgyörgyi lányok tyúkot ültettek; Egy tyúk alá harminchat tojást tettek. Harminchat tojásból csak egy kakas lett. Szép szentgyörgyi lányok, mi lesz veletek?*

*\* Kukorica édes málé,*

*Majd menyasszony leszek már én Ma menyasszony, holnap asszony, Holnapután komámasszony.*

*Kukorica lisztes málé.*

*Öreg legény vagyok már én, Csak az az egy reménységem: Fiatal a feleségem.*

*Töri a Mari a lencsét, Várja a jó szerencsét! Mikor viszik a padra, Recseg a pad alatta*