*Párta, párta, fene ette párta,*

*Hogy a ménkü régen meg nem rágta! Elszaggattam tizenhárom pártát, Fene látta a gatyának a szárát.*

*\**

*Apró murok, petrezselyem. A vénasszony veszedelem; Alig várom az ördögöt, Hogy elvigye ja vén dögöt*

1. Szerinted milyen céllal alkotta meg az ismeretlen szerző vagy közösség ezeket a népdalokat?



1. Milyen emberi tulajdonságokat tesznek nevetségessé ezek a népdalok?
2. Milyen tanult epikus műfajra emlékeztet a fenti népdalok hangulata, megszólalásmódja?
3. Figyeld meg az alábbi népdalindításokat! Gondolati vagy inkább hangulati szempontból készítik elő a népdalok üzenetét?

*„kukorica édes málé, / majd menyasszony leszek már én”,*

*„Apró murok, petrezselyem, / a vénasszony veszedelem.*



A népdalok ezen jellegzetes indítását **népdalküszöbnek** nevezzük. Retorikai alakzat, a párhuzam egy fajtája. A népdalküszöb olyan bevezetés, amelynek nincs közvetlen kapcsolata a dal tartalmával, sokkal inkább a hangulatával. A népdal szövege a népdalküszöb következtében tömörebb, sejtetőbb lesz.

1. Írd át az előző gyakorlat részleteinek népdalküszöbeit!



1. Folytasd a tréfát a verssorok szótagszámához és a rímeléséhez igazodva! Ma nem ettem semmit, csak mártást,

Nem szeretek senkit, csak Tamást. Ma nem ettem semmit, csak rétest, Nem szeretek senkit, csak Pétert. Ma nem ettem semmit, csak halat, Nem szeretek senkit, csak……….

………………………….........………...

……………………………….........…...

1. Írj tréfás mesét vagy fabulát, amelyben nevetségessé teszel egy számora ellenszenves tulajdonságot!



A **tréfás és csúfolódó dalok** a népdalok alcsoportja. Ezekben gúnyolódnak egymással a legények és le- ányok, asszonyok és férfiak, de sokszor a falvak lakói vagy helységnevek jelennek meg benne humoros formában. Hangulatukra tehát a **humor** és az **irónia, a gúny** jellemző.