Olvassátok el figyelmesen az alábbi népdalokat!

A jó lovas katonának de jól vagyon dolga, Eszik, iszik a sátorban, semmire sincs gondja.

Hej, élet, be gyöngy élet, ennél szebb sem lehet, Csak az jöjjön katonának, aki ilyet szeret!

Paripáját megforgatja, úgy megyen dolgára, Csillog-villog a mezőben virágszál módjára.

Hej, élet, be gyöngy élet, ennél szebb sem lehet, Csak az jöjjön katonának, aki ilyet szeret!

Elindultam szép hazámból, Híres kis Erdélyországból. Visszanéztem félutamból, Szememből a könny kicsordult.

Én Istenem rendelj szállást, Mert meguntam a bujdosást, Idegen földön járkálást,

Éjjel-nappal a sok sírást.

Bú ebédem, bú vacsorám, Boldogtalan minden órám. Nézem a csillagos eget, Sírok alatta eleget.



1. A két népdal közül melyik keletkezhetett hamarabb? Indokold válaszodat!
2. Milyen magyar történelmi eseményhez köthetők a fenti népdalok?
3. Mindkét népdal szövegéből emeld ki a tanult költői képeket és alakzatokat!
4. Értelmezd a költői képeket saját szavaiddal!
5. Mit üzen neked e két népdal?



1. A fenti népdalok tartalmából, hangulatából kiindulva írj elbeszélést! A szövegelemeken kívül kép- zelőerődet is mozgósítsd!

A **katonadalok** és **bujdosó énekek** a XVIII. század elején, illetve a XIX. században keletkeztek. Hangula- tukat, tartalmukat meghatározza az a történelmi kor, amelyben létrejöttek.

A katonadalok a besorozott, majd pedig leszerelt katonák életéről, érzelmeiről szóló dalok. Az osztrák csá- szári elnyomás idején a XVIII-XIX. században erőszakkal vitték a katonának a legényeket. Azonban a XIX. században, az 1848-as forradalomban önként vettek részt az ifjak, ugyanis nemzetük, a magyar nemzet sorsa forgott kockán. Ilyenformán a katonadalok és bujdosó énekek a történelmi emlékezés formái.

